ཞི་ཅིན་ཕིང་གིས།ཁྲིམས་ལྟར་དམག་སྐྱོང་བའི་ལས་དོན་སྤེལ་ཤུགས་ཆེ་རུ་གཏོང་བ་དང་།ཁྲིམས་སྐྱོང་དད་སེམས་དང་ཁྲིམས་སྐྱོང་བསམ་བློ་ཆེ་རུ་བཏང་ནས།ཀྲུང་གོའི་ཁྱད་ཆོས་ཀྱི་དམག་དོན་ཁྲིམས་སྐྱོང་མ་ལག་གང་མགྱོགས་འཛུགས་པ་དང་།དམག་སྐྱོང་བྱེད་ཐབས་ལ་གཞི་རྩའི་རང་བཞིན་གྱི་འགྱུར་བ་འགྲོ་རྒྱུར་སྐུལ་འདེད་མགྱོགས་པོ་གཏོང་དགོས།དམག་ཡོངས་ཀྱིས་རྩ་ཁྲིམས་ཀྱི་འདུ་ཤེས་ཆེ་རུ་གཏོང་བ་དང་།རྩ་ཁྲིམས་ཀྱི་སྙིང་སྟོབས་དར་སྤེལ་གཏོང་བ།རྩ་ཁྲིམས་ལ་ལྷག་བསམ་རྣམ་དག་གི་བརྩི་མཐོང་བྱེད་མཁན་དང་རང་རྟོགས་ངང་བརྩི་སྲུང་ཞུ་མཁན།བློ་བརྟན་འགྱུར་མེད་ཀྱི་སྲུང་སྐྱོབ་བྱེད་མཁན་བཅས་བྱེད་དགོས།ཏང་གི་སྒྲིག་སྲོལ་ཞིབ་བཤེར་སྒྲིག་གཞི་དང་རྒྱལ་ཁབ་ཀྱི་ལྟ་ཞིབ་སྒྲིག་གཞིའི་བསྒྱུར་བཅོས་བླང་བྱ་དང་འཚམས་པ་དང་།དམག་དཔུང་གི་དོན་དངོས་དང་ཟུང་འབྲེལ་བྱས་ཏེ་འབྲེལ་ཡོད་ལས་དོན་ཡག་པོ་བསྒྲུབ་དགོས།རྒྱལ་ཁབ་ཁྲིམས་འཛུགས་ལས་དོན་དང་འབྲེལ་མཐུད་བྱ་རྒྱུར་ཤུགས་སྣོན་རྒྱག་པ་དང་།དམག་གྲབས་མྱུར་མཁོ་དང་བསྒྱུར་བཅོས་མྱུར་མཁོ།དཔོན་དམག་གི་རེ་སྒུག་ཆེ་བ་བཅས་ཀྱི་དམག་དོན་ཁྲིམས་སྲོལ་ལམ་ལུགས་འཛུགས་རྒྱུར་མངོན་གསལ་དོད་པོས་ཤུགས་སྣོན་རྒྱག་དགོས།ནན་པོ་ཨང་དང་པོར་འཇོག་རྒྱུ་རྒྱུན་འཁྱོངས་དང་།སྒྲིག་ཁྲིམས་ལག་བསྟར་དང་ཁྲིམས་ལག་བསྟར་ལ་ལྟ་སྐུལ་བྱེད་ཤུགས་ཆེ་རུ་གཏོང་བ།འགན་འཁྲི་བདའ་འདེད་དང་འགན་འཁྲི་རྩད་གཅོད་ནན་པོ་བྱེད་པ་སོགས་ཁྲིམས་ལྟར་ནན་པོ་བྱ་རྒྱུ་དེ་རྒྱལ་སྲུང་དང་དམག་དཔུང་འཛུགས་སྐྱོང་གི་ཁྱབ་ཁོངས་ཁག་དང་བརྒྱུད་རིམ་ཡོངས་ལ་ཁེབས་པ་བྱེད་དགོས་ཞེས་ནན་སྟོན་གནང་ཡོད་པ་རེད།